Miestne zastupiteľstvo mestskej časti Bratislava – Petržalka

Materiál na rokovanie Mietneho zastupiteľstva
mestskej časti Bratislava – Petržalka
dňa  27. novembra 2007

Materiál číslo :  96/2007

K bodu :  Návrh na odpustenie pohľadávky  pre  nájomcu ENERGOCORP, s.r.o.

Predkladá :                                                             	Návrh na uznesenie  :

Marián Miškanin	Miestne zastupiteľstvo
prednosta	mestskej časti
	Bratislava-Petržalka
	
	n e s ch v a ľ u j e

Prerokované :	odpustenie pohľadávky vo výške 
	27.375,- Sk pre ENERGOCORP,s.r.o. 
v miestnej rade 	na základe žiadosti zo dňa 25. 7. 2007
dňa 13. 11. 2007	

           
Spracovateľ :
Ľubica Majtánová
referent referátu SMM
oddelenia NM

Dôvodová  správa

k bodu :  Návrh na odpustenie pohľadávky pre nájomcu ENERGOCORP, s.r.o.

Žiadateľ : ENERGOCORP, s. r. o., Šustekova 35, 851 04 Bratislava, nájomca

Predmet : Odpustenie pohľadávky vo výške 27.375,- Sk. 

	Nájomca – ENERGOCORP, s.r.o. má uzatvorenú  nájomnú zmluvu na pozemok v správe mestskej časti do 15.9.2008 na prenájom 100 m2, ktorý slúži ako letná terasa počas 4 (štyroch) mesiacov v roku od 15.5. do 15.9.
	Dňa 18.8.2006 sme nájomcovi zaslali výzvu na úhradu nájomného vo výške 50.000,- Sk za rok 2005. Dňa 26.3.2007 sme nájomcu opätovne vyzvali k úhrade tejto čiastky spolu s poplatkom z omeškania v celkovej výške 87.375,-Sk
	Dňa 15.5.2007 uhradili dlžnú sumu 50.000,- Sk a zároveň požiadali o odpustenie poplatku s omeškania vo výške 37.375,- Sk.V tom čase vraj došlo k zmene  konateľa firmy, ktorý nemal vedomosť o dlhu(k zmene konateľa firmy došlo k 1.2.2006.) Žiadosť o odpustenie poplatku z omeškania im bola zamietnutá.
	Dňa 25.7.2007 požiadali znova o odpustenie poplatku z omeškania s tým, že časť dlžnej sumy 10.000,- Sk uhradia a časť 27.375,- Sk navrhujú odpustiť. Časť dlžnej sumy vo výške 10.000,- Sk bola uhradená 15.10.2007. Ako dôvod platovej neschopnosti uvádzajú rekonštrukciu vnútorných priestorov a priľahlej terasy. 
	Tento materiál bol predmetom rokovania Miestnej rady mestskej časti Bratislava-Petržalka dňa 13. 11. 2007 a bolo prijaté nasledovné uznesenie:

Uznesenie č. 104

Miestna rada mestskej časti Bratislava-Petržalka

o d p o r ú č a 

Miestnemu zastupiteľstvo mestskej časti Bratislava-Petržalka 

n e s ch v á l i ť

odpustenie pohľadávky vo výške 27 375,- Sk pre ENERGOCORP, s. r. o. na základe žiadosti zo dňa 25. 7. 2007.

Výpis
zo zápisnice komisie správy majetku a miestnych podnikov konaného 
dňa 8. 10. 2007

K bodu:
Návrh na odpustenie pohľadávky pre nájomcu ENERGOCORP, s. r. o.

Uznesenie č. 2
	Komisia po prerokovaní materiálu nesúhlasí s odpustením pohľadávky vo výške 27 375,- Sk pre žiadateľa ENERGOCORP, s. r. o.

Hlasovanie: za:  5,       proti: 0,      zdržal sa: 0

Za správnosť výpisu: A. Juríková